**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**DIRECŢIA ECONOMICĂ**

**NR.** **4233/19.01.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire-Întreținere formulează următorul:

**RAPORT DE SPECIALITATE**

la proiectul de hotărâre privind aprobarea documentației **HARTA STRATEGICĂ DE ZGOMOT A MUNICIPIULUI SATU MARE,**elaborate în cadrul obiectivului de investiție **„REACTUALIZAREA HĂRŢII DE ZGOMOT A MUNICIPIULUI**

**SATU MARE.”**

Potrivit prevederilor art. 38 din Legea nr. 121/2019 privind evaluarea şi gestionarea zgomotului ambient, cu modificările și completările ulterioare, autoritățile administraţiei publice locale realizează cartarea zgomotului şi elaborează hărţile strategice de zgomot şi planurile de acţiune şi creează baza de date geospaţială necesară realizării hărţilor strategice de zgomot, pentru:

a) traficul rutier şi de tramvaie de pe drumurile din interiorul aglomerărilor;

b) drumurile naţionale, drumurile judeţene sau comunale aflate în administrarea unei autorităţi a administraţiei publice locale, care au un trafic mai mare de 3 milioane de treceri de vehicule pe an, indiferent dacă se află poziţionate în interiorul sau în exteriorul unor aglomerări;

c) amplasamentele unde se desfăşoară activităţi industriale prevăzute în <LLNK 12013 278 12 204 1 33>anexa nr. 1 la Legea nr. 278/2013, cu modificările şi completările ulterioare, aflate în interiorul aglomerărilor, sau cele din exteriorul aglomerărilor dacă activitatea acestora influenţează nivelele de zgomot din interiorul aglomerărilor.

În aplicarea acestor prevedri prin Hotărârea Consiliului Local nr. **214/ 30.08.2018 s-a aprobat Harta strategică de zgomot a Municipiului Satu Mare.**

**Prezentul proiect de hotărâre are ca obiect actualizarea hărții de zgomot a municipiului Satu Mare, obligație prevăzută în prevederile Legii nr. 121/2019, citez ” ... se** revizuiesc cel puţin la fiecare 5 ani de la data de 30 iunie 2022, de fiecare dată pentru anul calendaristic precedent. Refacerea hărţilor strategice de zgomot presupune culegerea tipurilor de date utilizate la realizarea hărţilor strategice de zgomot precedente, actualizarea acestora, precum şi realizarea din nou a calcului de cartare a zgomotului utilizând metodele de calcul prevăzute la art. 12 sau 13, din lege……”

Potrivit actului normatiov metodele comune de evaluare pentru determinarea L\_zsn şi L\_noapte sunt prevăzute în anexa nr. 2 la lege și sunt obligatorii. Datele de intrare în vederea realizării/actualizării hărții de zgomot a Municipiului au fost solicitate şi prelucrate de către SC. Enviro Consult SRL, Bucureşti în baza Contractului de prestări de servicii cu nr. 37366-480/05.07.2022 și reprezintă Faza I din obiectul contractului.

Potrivit actului normativ după elaborarea hărţii strategice de zgomot şi a planului de acţiune privind gestionarea zgomotului și a efectelor acestuia (Plan de acțiune ce face obiectul fazei a II a Contractului încheiat între părți), acestea se pun la dispoziţia publicului spre informare, potrivit prevederilor Hotărârii Guvernului nr. 878/2005 privind accesul publicului la informaţia privind mediul, cu modificările ulterioare, şi potrivit prevederilor anexelor nr. 5 şi 6, din lege, inclusiv prin intermediul tehnologiilor informaţionale disponibile. Punerea la dispoziţia publicului a hărţilor strategice de zgomot şi a planurilor de acţiune se realizează astfel încât informarea acestuia să fie clară, coerentă, accesibilă şi însoţită de un rezumat care să evidenţieze cele mai importante aspecte.

Scopul acestor hărți este de a informa și sensibiliza populația cu privire la expunerea la poluarea fonică. De asemenea aceasta oferă autorității publice locale elemente obiective de diagnosticare pe care să se bazeze acțiunile viitoare, în special în zonele de expunere excesivă la zgomot. În conformitate cu textele de transpunere a Directivei 2002/49/CE, a Legii nr. 121/2019 privind întocmirea hărților de zgomot și a planurilor de prevenire a zgomotului ambiental, hărțile de zgomot includ: documente grafice reprezentând zonele expuse la zgomot; tabele de estimare a populației expuse la zgomot; tabele de estimare a numărului de unități deosebit de sensibile (sănătate și îngrijire sau educație) expuse la zgomot; tabele de stimare a suprafețelor expuse la zgomot.

Față de cele expuse mai, având la bază și procesul-verbal al ședinței Comisiei de avizare tehnico-economică înregistrat sub nr. 3310/17.01.2024 prin care aceasta a acordat aviz ”favoravil”,

Raportat și la prevederile din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local îndeplinește orice alte atribuții în toate domeniile de interes local stabilite prin lege coroborate cu prevederile art. 59 din Legea nr. 121/2019 potrivit cărora înainte ca autoritatea publică centrală pentru protecţia mediului să realizeze raportarea către Comisia Europeană, acestea se aprobă prin hotărâre a consiliului local,

Proiectul de hotărâre se înaintează Consiliului Local al Municipiului Satu Mare cu propunere de aprobare.

**Șef Serviciu Investiții,**  **Gospodărire-Întreținere**

ing. Szűcs Zsigmond

Stan Mihaela/2 ex.